Килде көткән яҙҙар, Күңел тулы наҙҙар, Киң яландар гөлгә күмелә. Үткәндәрҙе уйлап, Бер аҙ яман һулап, Килдем әле аҡҡош күленә. Аҡҡош күле тоноҡ, Тирә-яғы тымыҡ, Сер һөйләшә зифа ҡамыштар. Һис кенә лә тыңмай, Ҡолағымда сыңлай Таныш моңдар, таныш тауыштар. Бәлки килерһең тип, Килһәң, күрерһең тип, Яр башында усаҡ ҡабыҙҙым. Пар аҡҡоштар һыуҙа Ғорур йөҙөп уҙа, Ә мин ярҙа япа-яңғыҙым. (Роза Сәхәүетдинова көйө, Гөлфиә Юнысова һүҙҙәре)